GALERIE FOTO Reacția Federației după ce Bernadette Szocs și Ovidiu Ionescu s-au calificat la Jocurile Olimpice
România își mărește lotul pentru Jocurile Olimpice de la Paris (26 iulie - 11 august).
Jucătorii de tenis de masă Bernadette Szocs şi Ovidiu Ionescu, dublul mixt al României, s-au calificat la Jocurile Olimpice de la Paris.
Forul condus de președintele Cristi Romanescu a reușit și în 2024 să confirme la nivelul seniorilor și să propună noi jucători tineri pe firmamentul tenisului de masă european și mondial.
Bernadette Szocs și Ovidiu Ionescu, calificați în proba de dublu-mixt la Jocurile Olimpice de la Paris
Iar România excelează în tenisul de masă înainte de Jocurile Olimpice care vor debuta pe 26 iulie.
"Bernadette Szocs și Ovidiu Ionescu, dublul mixt al României, vor servi pentru istorie la Jocurile Olimpice din 2024! #servimpentruistorie #hairomania #tabletennis
Odată cu apariția clasamentului mondial pe data de 7 mai, perechea tricoloră (#8 mondial) medaliată cu bronz la ultima ediție a Jocurilor Europene a obținut oficial calificarea la Paris, cu 80 de zile rămase până la startul Jocurilor Olimpice.
16 perechi de dublu mixt își vor disputa medaliile olimpice ale ediției din 2024.
Cu echipa feminină calificată la Jocurile Olimpice, două sportive care vor fi nominalizate în proba de simplu și perechea de dublu mixt, tenisul de masă românesc poate bifa noi calificări în această lună.
Ovidiu Ionescu și Eduard Ionescu vor participa la turneul preolimpic destinat probei de simplu masculin, în Sarajevo, Bosnia și Herțegovina, între 15-19 mai", au scris cei de la FRTM, pe rețelele sociale.
Urmăriți SPORT.RO și pe Google News